ᱯᱩᱨᱫᱩ

ᱯᱩᱨᱫᱩ (ᱯᱩᱨᱚᱱᱫᱚᱨᱯᱩᱨ) ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱤᱣᱲᱤ ᱒  ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

 ᱚᱛᱱᱚᱜ 

 ᱴᱷᱟᱶ 
ᱱᱚᱣᱟ ᱫᱚ ᱥᱤᱣᱲᱤ ᱟᱨ ᱵᱳᱞᱯᱩᱨ ᱢᱩᱫ ᱨᱮ ᱟᱨ ᱥᱤᱣᱲᱤ ᱠᱷᱚᱱ ᱘ ᱠᱤᱞᱳᱢᱤᱴᱟᱨ ᱜᱟᱱ, ᱟᱦᱚᱢᱮᱫᱯᱩᱨ ᱠᱷᱚᱱ ᱑᱑ ᱠᱤᱞᱳᱢᱤᱴᱟᱨ, ᱥᱟᱭᱛᱷᱤᱭᱟ ᱠᱷᱚᱱ ᱑᱓ ᱠᱤᱞᱳᱢᱤᱴᱟᱨ ᱟᱨ ᱵᱳᱞᱯᱩᱨ ᱥᱟᱱᱛᱤᱱᱤᱠᱮᱛᱚᱱ ᱠᱷᱚᱱ ᱒᱘ ᱠᱤᱞᱳᱢᱤᱴᱟᱨ ᱜᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾    

 ᱵᱞᱚᱠ ᱦᱮᱰᱠᱩᱣᱟᱴᱟᱨ 
ᱥᱤᱣᱲᱤ ᱒ ᱵᱚᱞᱚᱠ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ ᱯᱩᱨᱚᱱᱫᱚᱨᱯᱩᱨ ᱨᱮ ᱢᱮᱱᱟᱜᱼᱟ᱾

 ᱵᱟᱰᱟᱭ ᱡᱚᱝ ᱛᱮᱱᱟᱜ ᱴᱷᱟᱶ 
ᱵᱮᱦᱤᱨᱟ, ᱢᱤᱫᱴᱟᱝ ᱥᱟᱸᱜᱷᱟᱨ ᱴᱷᱟᱶ, ᱵᱳᱞᱯᱩᱨ ᱰᱟᱦᱟᱨ ᱨᱮ ᱒ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾  ᱢᱤᱫᱴᱟᱝ ᱜᱟᱹᱦᱤᱨ ᱵᱤᱨ ᱨᱮ ᱵᱚᱠᱨᱮᱥᱥᱚᱨ ᱱᱟᱹᱭ ᱫᱷᱟᱨᱮ ᱨᱮ ᱢᱤᱫᱴᱟᱝ ᱢᱟᱨᱮᱱ ᱠᱟᱞᱤᱢᱚᱱᱫᱤᱨ (ᱠᱟᱹᱞᱤ ᱢᱩᱱᱫᱤᱨ) ᱦᱩᱭᱩᱜ ᱠᱟᱱᱟ ᱢᱩᱲᱩᱫ ᱧᱮᱞ ᱡᱚᱝ ᱛᱮᱱᱟᱜ ᱴᱷᱟᱶ᱾ ᱟᱛᱳ ᱨᱮ ᱢᱤᱫᱴᱟᱝ ᱫᱷᱚᱨᱚᱢᱨᱟᱡᱽ ᱢᱚᱱᱫᱤᱨ ᱢᱮᱱᱟᱜᱼᱟ, ᱡᱟᱦᱟᱸᱨᱮ ᱫᱷᱚᱨᱚᱢᱨᱟᱡᱽ ᱢᱟᱨᱮᱱᱟᱜ ᱠᱟᱛᱷᱟ ᱞᱮᱠᱟᱛᱮ ᱢᱤᱫᱴᱟᱝ ᱥᱮᱨᱢᱟᱠᱤᱭᱟᱹ ᱯᱚᱨᱚᱵᱽ ᱦᱩᱭᱩᱜᱼᱟ᱾ ᱟᱛᱳ ᱨᱮ ᱢᱤᱫᱴᱟᱝ ᱢᱚᱦᱟᱯᱨᱚᱵᱷ ᱢᱩᱱᱫᱤᱞ ᱦᱚᱸ ᱢᱮᱱᱟᱜᱼᱟ ᱾ 

 ᱦᱚᱲ ᱞᱮᱠᱷᱟ 
ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱩᱨᱚᱱᱫᱚᱨᱯᱩᱨ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱔,᱕᱖᱖, ᱡᱟᱦᱟᱸ ᱢᱩᱫᱽᱨᱮ ᱒,᱓᱒᱖ ᱦᱚᱲ ᱠᱚᱲᱟ ᱟᱨ ᱒,᱒᱔᱐ ᱦᱚᱲ ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱔᱙᱙ ᱦᱚᱲ ᱾ ᱯᱩᱨᱚᱱᱫᱚᱨᱯᱩᱨ ᱨᱮ ᱜᱩᱴ ᱥᱮᱪᱮᱫᱟᱱ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱓,᱒᱐᱔ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱗᱘.᱗᱘%)᱾

 ᱥᱟᱜᱟᱲᱚᱢ 
ᱟᱛᱳ ᱫᱚ ᱵᱳᱞᱯᱩᱨ ᱠᱷᱚᱱ ᱥᱤᱣᱲᱤ ᱟᱨ ᱟᱦᱚᱢᱮᱫᱯᱩᱨ ᱠᱷᱚᱱ ᱥᱤᱣᱲᱤ ᱰᱟᱦᱟᱨ ᱨᱮᱭᱟᱜ ᱥᱮᱞᱮᱫᱚᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ᱾ ᱥᱩᱨ ᱨᱮ ᱨᱮᱞ ᱥᱴᱮᱥᱚᱱ ᱫᱚ ᱥᱤᱣᱲᱤ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱦᱚᱱᱚᱛ ᱥᱚᱫᱚᱨ ᱫᱚᱯᱛᱚᱨ ᱠᱟᱱᱟ᱾

 ᱯᱳᱥᱴ ᱚᱯᱷᱤᱥ 
ᱥᱤᱣᱲᱤ ᱢᱩᱲᱩᱫ ᱚᱯᱷᱤᱥ ᱨᱮᱭᱟᱜ ᱞᱟᱛᱟᱨ ᱨᱮ ᱗᱓᱑᱑᱒᱙ ᱯᱤᱱ ᱥᱟᱶᱛᱮ ᱯᱩᱨᱚᱱᱫᱚᱨᱯᱩᱨ ᱨᱮ ᱢᱤᱫᱴᱟᱝ ᱰᱮᱞᱤᱵᱷᱟᱨᱤ ᱪᱟᱸᱜᱟ ᱯᱳᱥᱴ ᱚᱯᱷᱤᱥ ᱢᱮᱱᱟᱜᱼᱟ᱾ ᱢᱤᱫ ᱞᱮᱠᱟᱱ ᱯᱤᱱ ᱢᱮᱱᱟᱜ ᱪᱟᱸᱜᱟ ᱫᱚ ᱦᱩᱭᱩᱜ ᱠᱟᱱᱟ ᱫᱚᱢᱫᱚᱢᱟ, ᱫᱷᱳᱞᱤᱛᱠᱩᱨᱤ, ᱜᱚᱫᱫᱷᱚᱨᱯᱩᱨ, ᱤᱠᱨᱟ ᱟᱨ ᱢᱟᱡᱤᱜᱨᱟᱢ ᱾

 ᱥᱮᱪᱮᱫ 
ᱯᱩᱨᱚᱱᱫᱚᱨᱯᱩᱨ ᱦᱟᱭᱥᱩᱠᱚᱞ, ᱢᱤᱫᱴᱟᱝ ᱵᱟᱝᱞᱟᱼᱢᱤᱫᱟᱭᱚᱢ ᱜᱚᱲᱚ ᱥᱮᱪᱮᱫ ᱵᱤᱨᱫᱟᱹᱜᱟᱲ, ᱑᱙᱕᱗ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱨᱮ ᱛᱩᱨᱩᱭ ᱪᱟᱱᱟᱪ ᱠᱷᱚᱱ ᱜᱮᱞ ᱪᱟᱱᱟᱪ ᱫᱷᱟᱹᱵᱤᱡ ᱥᱮᱪᱮᱫ ᱨᱮᱭᱟᱜ ᱫᱟᱣ ᱢᱮᱱᱟᱜᱼᱟ᱾ ᱵᱤᱨᱫᱟᱹᱜᱟᱲ ᱨᱮ ᱑᱒ ᱜᱚᱴᱟᱝ ᱠᱚᱢᱯᱤᱭᱩᱴᱟᱨ ᱟᱨ ᱑᱕᱐᱐ ᱜᱚᱴᱟᱝ ᱯᱚᱛᱚᱵ ᱨᱮᱭᱟᱜ ᱢᱤᱫᱴᱟᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱢᱤᱫᱴᱟᱝ ᱥᱚᱨᱠᱟᱨᱟᱜ ᱚᱲᱟᱜ ᱨᱮ ᱢᱮᱱᱟᱜᱼᱟ ᱟᱨ ᱱᱚᱶᱟ ᱨᱮ ᱢᱤᱫᱴᱟᱝ ᱠᱷᱮᱞᱳᱰ ᱜᱚᱰᱟ ᱢᱮᱱᱟᱜᱼᱟ᱾

 ᱞᱟᱠᱪᱟᱨ 
ᱯᱩᱨᱚᱱᱫᱚᱨᱯᱩᱨ ᱟᱛᱳ ᱨᱮᱭᱟᱜ ᱢᱤᱫᱴᱟᱝ ᱥᱚᱨᱠᱟᱨ ᱜᱚᱲᱚ ᱯᱚᱛᱚᱵ ᱚᱲᱟᱜ ᱑᱙᱔᱐ ᱥᱮᱨᱴᱟ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱨᱮᱭᱟᱜ ᱟᱯᱱᱟᱨ ᱫᱚᱞᱟᱱ ᱚᱲᱟᱜ ᱢᱮᱱᱟᱜᱼᱟ᱾ 

 ᱦᱚᱲᱢᱚ ᱥᱟᱶᱟᱨ 
ᱯᱩᱨᱚᱱᱫᱚᱨᱯᱩᱨ ᱨᱮ ᱑᱐ ᱜᱚᱴᱟᱝ ᱵᱮᱰ ᱥᱟᱶᱛᱮ ᱢᱤᱫᱴᱟᱝ ᱮᱛᱚᱦᱚᱵ ᱦᱚᱲᱢᱚ ᱛᱟᱞᱢᱟ ᱢᱮᱱᱟᱜᱼᱟ᱾

 ᱜᱮᱞᱟᱨᱤ 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱟᱛᱳ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ